SET ปรับขึ้น เปิดเมนู 19 บจ.ร้อน เก็งกำไรหุ้นใหญ่มีประเด็นหนุน
ดัชนีหุ้นไทย (SET) วันนี้มีโอกาสปรับขึ้นตามตลาดต่างประเทศ การลงทุนเน้นไปที่กลุ่ม Big Cap ที่มีประเด็นบวกเฉพาะตัวและยัง Laggard
30 พ.ย. 2560

ข่าวหุ้นธุรกิจออนไลน์ รายงาน เช้านี้ ณ เวลา 9.45 น. ค่าเงินบาทอยู่ที่ 32.60 บาทต่อเหรียญ ขณะที่ตลาดหุ้นเอเชียเปิดพุ่งขึ้นเนื่องจากนักลงทุนขานรับตลาดหุ้นนิวยอร์กที่ปิดทำนิวไฮเมื่อคืนนี้ หลังคณะกรรมาธิการด้านงบประมาณของวุฒิสภาสหรัฐมีมติผ่านร่างกฎหมายปฏิรูปภาษีของพรรครีพับลิกัน ซึ่งถือเป็นขั้นตอนสำคัญก่อนที่ร่างกฎหมายดังกล่าวถูกส่งให้กับวุฒิสภาเต็มคณะทำการพิจารณาเป็นลำดับต่อไป
นักวิเคราะห์มองดัชนีหุ้นไทย (SET) วันนี้มีโอกาสปรับขึ้นตามตลาดต่างประเทศ การลงทุนเน้นไปที่กลุ่ม Big Cap ที่มีประเด็นบวกเฉพาะตัวและยัง Laggard หุ้นเด่นเลือก SCC, BDMS, IVL, MINT, JMART, RJH, JWD, BGRIM, HTECH, STAR, BBL, KBANK, TMB, KTB, CPALL, BJC, TNP, AOT และ AAV
 
บล.เคทีบี (ประเทศไทย) ระบุในบทวิเคราะห์ (29 พ.ย.) ว่า การลงทุนของนักลงทุน ยังคงเป็นการสลับกลุ่มเล่น โดยหุ้นตัวหลักที่ราคาปรับตัวลงมามาก อาจมีแรงซื้อกลับ แต่หุ้นบางตัวที่ขึ้นมามาก หากไม่มีปัจจัยหนุนโอกาสเดินหน้าต่อจะมีน้อยลง
กลยุทธ์การลงทุนยังแนะให้เข้าลงทุนในลักษณะ Selective Buy และเน้นลงทุนช่วงสั้นไว้ก่อน จนกว่าตลาดจะผ่านช่วงของการปรับฐานไปแล้ว คือหลุดจากกรอบ 1,680 – 1,730 จุด หุ้นขนาดใหญ่ที่คาดว่าจะมีแรงซื้อเข้า อาทิ IVL, KBANK ,MINT, JMART หรือหุ้นในกลุ่มอื่นๆที่มีปัจจัยบวกเฉพาะตัว
หุ้นแนะนำเชิงกลยุทธ์ประจำวัน: สำหรับหุ้นที่คาดว่าอาจได้รับความสนใจจากนักลงทุนในวันนี้ อาทิ KBANK, RJH, JWD หุ้นแนะนำทางเทคนิค: BGRIM, HTECH, STAR
บล.กสิกรไทย ระบุในบทวิเคราะห์ (29 พ.ย.) คาด SET จะผ่าน 1,708 จุดได้ไม่ยาก ก่อนจะกลับไปทดสอบ 1,720 จุดภายในสัปดาห์หน้าตามที่คาดการณ์ไว้ก่อนหน้า วันนี้เลือกเน้นไปที่ Big Cap ที่มีประเด็นบวกเฉพาะตัวและยัง Laggard IVL SCC BDMS เป็น Top Pick
บล.แอพเพิล เวลธ์ ระบุในบทวิเคราะห์ (29 พ.ย.) ประเมินดัชนี SET แกว่งตัวในกรอบ 1,700 – 1,720 จุด แนะนำทยอยซื้อกลุ่มธนาคาร BBL, KBANK, TMB, KTB/กลุ่มค้าปลีก CPALL, BJC, TNP/กลุ่มท่องเที่ยว AOT, AAV